section_heading: Životopis
paragraph_text: Jennifer Aniston (Jennifer Joanne Linn Anastasakis), kćer je poznatog američkog glumca Johna Anistona i spisateljice Nancy Aniston. Majka joj je talijansko-škotskog porijekla, a otac grčkog. Kratak dio svoga djetinjstva provodi u Grčkoj. Ima dva polubrata Melicka i Alexa Anistona. Školuje se u New Yorku u "Fiorello H. LaGuardia High School of Music i Art and Performing Arts". Potom odlazi u Los Angeles jer joj otac dobiva ulogu u poznatoj američkoj daytime sapunici "Days of our Lives". Anistonina želja za glumom jača kad počinje s radom na broadwayskim produkcijama kao npr. "For Dear Life and Dancing on Checker's Grave". Osim posla u kazalištu, Jennifer je radila i kao poštar na biciklu.